CELEX: 32017D0288
Language: el
Date: 2017-02-17 00:00:00
Title: Απόφαση (ΚΕΠΠΑ) 2017/288 του Συμβουλίου, της 17ης Φεβρουαρίου 2017, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε

18.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/11
            
         ΑΠΌΦΑΣΗ (ΚΕΠΠΑ) 2017/288 ΤΟΥ ΣΥΜΒΟΥΛΊΟΥ
   της 17ης Φεβρουαρίου 2017
   για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 15 Φεβρουαρίου 2011 το Συμβούλιο εξέδωσε την απόφαση 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε (1).
            
         
               (2)
            
            
               Θα πρέπει να εισαχθεί παρέκκλιση από την απαγόρευση πώλησης, προμήθειας, μεταφοράς ή εξαγωγής εξοπλισμού που ενδέχεται να χρησιμοποιηθεί για εσωτερική καταστολή, προκειμένου να επιτραπεί η πώληση, προμήθεια, μεταφορά ή εξαγωγή ορισμένων προϊόντων που προορίζονται αποκλειστικά για μη στρατιωτική χρήση σε εξορυκτικά έργα ή έργα υποδομής.
            
         
               (3)
            
            
               Το Συμβούλιο προέβη σε επανεξέταση της απόφασης 2011/101/ΚΕΠΠΑ, συνεκτιμώντας τις πολιτικές εξελίξεις στη Ζιμπάμπουε.
            
         
               (4)
            
            
               Τα περιοριστικά μέτρα κατά της Ζιμπάμπουε θα πρέπει να παραταθούν μέχρι τις 20 Φεβρουαρίου 2018.
            
         
               (5)
            
            
               Τα περιοριστικά μέτρα θα πρέπει να διατηρηθούν για τα επτά πρόσωπα και τη μία οντότητα που απαριθμούνται στο παράρτημα I της απόφασης 2011/101/ΚΕΠΠΑ. Η αναστολή των περιοριστικών μέτρων θα πρέπει να ανανεωθεί για τα πέντε πρόσωπα που απαριθμούνται στο παράρτημα II της απόφασης 2011/101/ΚΕΠΠΑ.
            
         
               (6)
            
            
               Η απόφαση 2011/101/ΚΕΠΠΑ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/101/ΚΕΠΠΑ τροποποιείται ως εξής:
   
               1)
            
            
               στο άρθρο 3, προστίθεται η ακόλουθη παράγραφος:
               «3.   Το άρθρο 2 δεν εφαρμόζεται στις περιπτώσεις πώλησης, προμήθειας, μεταφοράς ή εξαγωγής ορισμένου εξοπλισμού που ενδέχεται να χρησιμοποιηθεί για εσωτερική καταστολή, όταν ο εξοπλισμός πρόκειται να χρησιμοποιηθεί μόνο για μη στρατιωτική χρήση σε εξορυκτικά έργα ή έργα υποδομής και εφόσον δοθεί άδεια, κατά περίπτωση, από τις αρμόδιες αρχές του εξάγοντος κράτους μέλους.»·
            
         
               2)
            
            
               το άρθρο 10 αντικαθίσταται από το ακόλουθο κείμενο:
               «Άρθρο 10
               1.   Η παρούσα απόφαση αρχίζει να ισχύει από την ημερομηνία της έκδοσής της.
               2.   Η παρούσα απόφαση ισχύει έως τις 20 Φεβρουαρίου 2018.
               3.   Τα μέτρα που αναφέρονται στο άρθρο 4 παράγραφος 1 και το άρθρο 5 παράγραφοι 1 και 2, εφόσον εφαρμόζονται σε πρόσωπα που απαριθμούνται στο παράρτημα II, αναστέλλονται έως τις 20 Φεβρουαρίου 2018.
               4.   Η παρούσα απόφαση επανεξετάζεται τακτικά και ανανεώνεται ή, ανάλογα με την περίπτωση, τροποποιείται, εάν το Συμβούλιο κρίνει ότι δεν έχουν επιτευχθεί οι στόχοι της.».
            
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 17 Φεβρουαρίου 2017.
      
         
            Για το Συμβούλιο
         
         
            Ο Πρόεδρος
         
         E. BARTOLO
      
   
   
      (1)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).